ડિસેમ્બર ૧

૧ ડિસેમ્બર નો દિવસ ગ્રેગોરીયન પંચાંગ મુજબ વર્ષનો ૩૩૫મો (લિપ વર્ષ દરમ્યાન ૩૩૬મો) દિવસ છે. આ દિવસ પછી વર્ષ પુરું થવામાં ૩૦ દિવસ બાકી રહે છે. 

 મહત્વની ઘટનાઓ 
 ૧૮૨૪ – યુનાઇટેડ સ્ટેટ્સ પ્રમુખપદની ચૂંટણી: ચૂંટણીમાં કોઈ પણ ઉમેદવારને ઇલેક્ટોરલ કોલેજ (નિર્વાચન મંડળ)ના કુલ મતોની બહુમતી ન મળતાં યુનાઇટેડ સ્ટેટ્સ હાઉસ ઓફ રિપ્રેઝન્ટેટિવ્સ (અમેરિકી પ્રતિનિધિ સભાગૃહ)ને અમેરિકાના બંધારણના બારમા સુધારા અનુસાર વિજેતા નક્કી કરવાનું કામ સોંપવામાં આવ્યું.
 ૧૯૧૯ – લેડી એસ્ટોર યુનાઇટેડ કિંગડમના હાઉસ ઓફ કોમન્સમાં બેઠક સંભાળનાર પ્રથમ મહિલા સંસદ સભ્ય બન્યા.
 ૧૯૫૨ – ‘ન્યૂયોર્ક ડેઇલી ન્યુઝ’માં લિંગ પરિવર્તન શલ્યક્રિયાનો પહેલો ઉલ્લેખનીય કિસ્સો પ્રકાશિત થયો.
 ૧૯૮૮ – સંયુક્ત રાષ્ટ્રના સભ્ય દેશો દ્વારા વિશ્વભરમાં વિશ્વ એઇડ્સ દિવસની ઘોષણા કરવામાં આવી.
 ૧૯૯૧ – શીત યુદ્ધ: યુક્રેનના મતદારોએ સોવિયેત યુનિયનથી સ્વતંત્રતા માટે જનમત સંગ્રહને મંજૂરી આપી.

 જન્મ 
 ૧૮૮૫ – કાકાસાહેબ કાલેલકર, ગુજરાતી સાહિત્યકાર, નિબંધકાર અને પ્રવાસલેખક (અ. ૧૯૮૧)
 ૧૯૫૦ – મંજુ બંસલ, ભારતીય જીવવિજ્ઞાની અને શિક્ષણવિદ્
 ૧૯૬૦ – શિરીન એમ. રાય, ભારતીય મૂળના રાજકીય વૈજ્ઞાનિક અને શિક્ષણવિદ્
 ૧૯૬૩ – અર્જુન રણતુંગા, શ્રીલંકન ક્રિકેટર અને રાજકારણી
 ૧૯૮૦ – મોહમ્મદ કૈફ, ભારતીય ક્રિકેટર
 ૧૯૯૨ – ભાવના કંઠ, ભારતની પ્રથમ મહિલા ફાઇટર પાઇલટો પૈકીની એક

 અવસાન 
 ૧૮૯૧ – ગૌરીશંકર ઉદયશંકર ઓઝા, ભાવનગર રજવાડાના મુખ્ય કારભારી (જ. ૧૮૦૫)
 ૧૯૪૭ – ગોડફ્રી હેરોલ્ડ હાર્ડી, બ્રિટિશ ગણિતજ્ઞ (જ. ૧૮૭૭)
 ૧૯૭૪ – સુચેતા કૃપલાની, ભારતીય સ્વાતંત્ર્ય સેનાની અને રાજકારણી, ભારતના પ્રથમ મહિલા મુખ્ય પ્રધાન (જ. ૧૯૦૮)
 ૧૯૭૯ – કિશનસિંહ ચાવડા, ગુજરાતી લેખક અને પત્રકાર (જ. ૧૯૦૪)
 ૧૯૮૫ – દાદા ધર્માધિકારી, ભારતીય સ્વાતંત્ર્ય સેનાની અને સામાજિક સુધારણાની ચળવળના નેતા (જ. ૧૮૯૯)

 તહેવારો અને ઉજવણીઓ 
 વિશ્વ એઇડ્સ દિવસ

 બાહ્ય કડીઓ 
 બી.બી.સી.(BBC): આજનો દિવસ 

શ્રેણી:ડિસેમ્બર